62019CJ0730_INF
Breithiúnas na Cúirte (an Mór-Dhlísheomra) an 12 Bealtaine 2022 –an Coimisiún v an Bhulgáir (Teorainnluachanna – SO2)
(Cás C-730/19) (
1
)
(Mainneachtain bhallstáit ina chuid oibleagáidí a chomhlíonadh – Comhshaol – Treoir 2008/50/CE – Cáilíocht an aeir chomhthimpeallaigh – Airteagal 13(1) agus Iarscríbhinn XI – Sárú córasach agus leanúnach ar theorainnluachanna a leagadh síos do dhé-ocsaíd sulfair (SO2) i limistéar BG0006 (Oirdheisceart), an Bhulgáir – Airteagal 23(1) agus Iarscríbhinn XV – Tréimhse sáraithe ‘is giorra is féidir’ – Bearta iomchuí)
1.
Caingne mar gheall ar mhainneachtain in oibleagáidí a chomhlíonadh – Ábhar na díospóide – Cinneadh le linn an nós imeachta réamhdhlíthíochta – Coigeartú mar gheall ar athrú ar dhlí an Aontais – Inghlacthacht – Coinníollacha
(Airteagal 258 CFAE; Treoir 2008/50 ó Pharlaimint na hEorpa agus ón gComhairle, Airteagal 13(1) agus Iarscríbhinn XI; Treoir 1999/30 ón gComhairle, Airteagal 3 agus Iarscríbhinn I)
(féach mír 60)
2.
Caingne mar gheall ar mhainneachtain in oibleagáidí a chomhlíonadh – Ábhar na díospóide – Cinneadh le linn an nós imeachta réamhdhlíthíochta – Breithniú ar imeachtaí a tharla tar éis an tuairim réasúnaithe a thabhairt – Coinníollacha – Fíorais den chineál céanna agus arb ionann iad agus an t-iompar dá dtagraítear ar dtús
(Airteagal 258 CFAE)
(féach mír 61)
3.
Comhshaol – Truailliú atmaisféarach – Cáilíocht an aeir chomhthimpeallaigh – Treoir 2008/50 – Teorainnluachanna chun sláinte an duine a chosaint – Sárú córasach agus leanúnach – Mainneachtain oibleagáidí a chomhlíonadh
(Treoir 2008/50 ó Pharlaimint na hEorpa agus ón gComhairle, Airteagal 13(1) agus Iarscríbhinn XI)
(féach míreanna 62 go 71, 76, an chuid oibríochtúil 1)
4.
Comhshaol – Truailliú atmaisféarach – Cáilíocht an aeir chomhthimpeallaigh – Treoir 2008/50 – Teorainnluachanna chun sláinte an duine a chosaint – Dé-ocsaíd sulfair – Sárú – Critéir mheastóireachta – Sárú ar theorainnluach arna thomhas ag pointe samplála aonair – Inghlacthacht
(Treoir 2008/50 ó Pharlaimint na hEorpa agus ón gComhairle, Airteagail 13(1) agus 23(1) agus Iarscríbhinn XI)
(féach mír 72)
5.
Caingne mar gheall ar mhainneachtain in oibleagáidí a chomhlíonadh – Cineál oibiachtúil – Cúis le mainneachtain in oibleagáidí a chomhlíonadh –Neamhábhartha – (Airteagal 258 CFAE)
(féach mír 77)
6.
Comhshaol – Truailliú atmaisféarach – Cáilíocht an aeir chomhthimpeallaigh – Treoir 2008/50 – Teorainnluachanna chun sláinte an duine a chosaint – Dé-ocsaíd sulfair – Sárú – Iarmhairtí – Oibleagáid ar an mBallstát plean a tharraingt suas chun an sárú a leigheas – Mainneachtain bearta iomchuí agus éifeachtacha a ghlacadh laistigh de thréimhse réasúnta lena ráthaítear tréimhse sáraithe chomh gearr agus is féidir – Mainneachtain oibleagáidí a chomhlíonadh
(Treoir 2008/50 ó Pharlaimint na hEorpa agus ón gComhairle, Airteagail 13(1) agus 23(1) agus Iarscríbhinní XI agus XV)
(féach míreanna 128 go 142, mír 1 den chuid oibríochtúil)
7.
Comhshaol – Truailliú atmaisféarach – Cáilíocht an aeir chomhthimpeallaigh – Treoir 2008/50 – Sárú ar na teorainnluachanna maidir le cáilíocht an aeir – Oibleagáid plean a tharraingt suas chun an sárú a leigheas – Teorainn ama – Tréimhse rófhada a shocrú – Neamh-inghlacthacht – Mainneachtain oibleagáidí a chomhlíonadh
(Treoir 2008/50 ó Pharlaimint na hEorpa agus ón gComhairle, Airteagal 23(1))
(féach míreanna 145 go 147)
An chuid oibríochtúil
1.
Rinne Poblacht na Bulgáire,
toisc nár áirithigh sí nár sáraíodh, ar bhealach córasach agus leanúnach, i limistéar BG0006 (Oirdheisceart), ar thaobh amháin, ón mbliain 2007 go dtí an bhliain 2018, a chuirtear san áireamh, an teorainnluach in aghaidh na huaire a leagadh síos do dhé-ocsaíd sulfair (S02), agus, ar an taobh eile, ón mbliain 2007 go dtí an bhliain 2018, a chuirtear san áireamh, gan na blianta 2010 agus 2012 a áireamh, an teorainnluach laethúil a leagadh síos don truailleán sin, mainneachtain ina cuid oibleagáidí faoi Airteagal 13(1) i gcomhar le hIarscríbhinn XI de Threoir 2008/50/CE ó Pharlaimint na hEorpa agus ón gComhairle an 21 Bealtaine 2008 maidir le cáilíocht an aeir chomhthimpeallaigh agus aer níos glaine don Eoraip, agus
toisc nár ghlac sí, ón 11 Meitheamh 2010, bearta iomchuí chun a áirithiú go n-urramófaí na teorainnluachanna a leagadh síos do S02 sa limistéar sin agus, go háirithe, toisc nár áirithigh sí go bhforáladh leis na pleananna maidir le cáilíocht an aeir do bhearta iomchuí chun go mbeadh an tréimhse sáraithe de na teorainnluachanna sin chomh gearr is gur féidir, go ndearna sí mainneachtain ina cuid oibleagáidí faoi Airteagal 23(1) i gcomhar le Cuid A d’Iarscríbhinn XV den Treoir sin.
2.
Ordaítear do Phoblacht na Bulgáire na costais a íoc.
(
1
)	IO C 399, 25.11.2019.